Pritet me reagime pozitive nderimi i ish-nënpresidentit Al Gor
Laureati i Nobelit për paqen do t’ia dhurojë pjesën e tij të çmimit një organizate për mbrojtjen e mjedisit
Ish-nënpresidentit Al Gore po i vijnë falenderime si një njeri që punon për paqen në botë. Dje, Al Gore dhe Komisioni Ndërqeveritar i Kombeve të Bashkuara për Ndryshimet Klimatike fituan Çmimin Nobel të paqes për angazhimin e tyre në çështjet shqetësuese klimatike. Që nga koha kur humbi zgjedhjet presidenciale zoti Gore është bërë një argumentues i madh i rrezikut nga ngrohja globale. Ai do t’ia japë pjesën e tij të çmimit prej 1,5 milionë dollarësh një organizate për Mbrojtjen e Mjedisit. Reagimi botëror ndaj çmimit Nobel të paqes që iu dha zotit Gore ka qenë shumë pozitiv. Ndër ata që e uruan ishte edhe kreu i komisionit i cili e ndan këtë çmim me të. Reaxhendra Paçauri është kryetar i Komisionit Ndërqeveritar të OKB-së për Ndryshimet Klimatike. Pasi falenderoi komitetin që jep çmimin Nobel, zoti Gore premtoi se do ta shftrytëzojë çmimin për të vazhduar punën e ndërgjegjësimit të njerëzve rreth ndryshimeve klimatike. Që nga koha kur humbi zgjedhjet presidenciale zoti Gore është bërë një argumentues i madh i rrezikut nga ngrohja globale. Filmi i tij dokumentar “Një e vërtetë e papëlqyeshme”, fitoi këtë vit çmimin Oskar. Ish presidenti amerikan Jimmy Carter fitoi Çmimin Nobel për paqe në vitin 2002. Ai vazhdimisht e ka inkurajuar zotin Gore t’i kthehet politikës dhe të kandidojë përsëri për president. Një fushatë për kanididimin e zotit Gore po grumbullon përkrahje për të në Shtetet e Bashkuara por zoti Gore thotë se nuk është i interesuar. Zoti Gore do t’ia japë pjesën e tij të çmimit prej 1,5 milionë dollarësh organizatës Aleanca për Mbrojtjen e Mjedisit. //kk//